Klaas Bakker. Klaas Bakker (")" 1926-yil 22-aprel , Amsterdam —2016-yil 3-yanvar, Amstelven) – gollandiyalik futbolchi, qanot himoyachisi . Bakker oʻz faoliyatini Amsterdamning „De Voleyveykkers“ jamoasida boshlagan, u yerda 16 yoshida asosiy jamoada debyut qilgan. Vaqt oʻtishi bilan u klubning yetakchi futbolchilaridan biri boʻlib tez orada jamoa sardoriga aylandi. 1951-yilda u „Ayaks“ ga oʻtdi va u yerda olti mavsum oʻynadi va shu vaqt ichida 181ta oʻyin oʻtkazdi va 46ta gol urdi. Sportchilik faoliyati. Oʻn olti yoshida Klaas Bakker De Voleykkers futbol klubida ilk debyutini oʻtkazgan. Jamoa tarkibida ilk marotaba birinchi marta 1943-yilning birinchi yarmida boʻlib oʻtgan Amsterdam chempionati oʻyinlarida maydonga tushgan. U oʻng qanot himoyachisi sifatida oʻynagan va oʻzini iqtidorli futbolchi sifatida koʻrsatgan. U birinchi marta Gollandiya chempionatida 1943-yilning 12-sentyabrida Dordrextda mahalliy DFK klubiga qarshi oʻynadi – Bakker debyut oʻyinida ilk golini urdi va bu uning jamoasiga 0:4 hisobida yirik gʻalabani qoʻlga kiritishiga yordam berdi. Mavsum davomida u chap va oʻng qanot himoyachisi sifatida oʻynadi. 24-oktabr kuni chempionat bahsida u jamoasi uchun dubl qayd etdi va De Voleykkersni 4:0 hisobida magʻlub etdi. Keyingi turda u XBSga qarshi xet-trik qayd etdi. 1944-yil fevral oyining oʻrtalarida De Voleykkers birinchi Gʻarb guruhida chempionlikni qoʻlga kiritdi va chempionatning final qismiga chiqdi. Chempionat turniri natijasida uning jamoasi oʻz tarixida birinchi marta Gollandiya chempionligini qoʻlga kiritdi. 1950-yil dekabr oyining oxirida Bakkerning Ayaksga oʻtishi eʼlon qilindi. De Telegraaf xabariga koʻra, futbolchining oʻzi boshqa jamoaga oʻtishni hohlagan edi. 1951-yilning yozida u rasman „Ayaks“ga oʻtdi va 19-avgustda yangi jamoasi safida AROL Cup mavsumoldi turnirida ilk debyut oʻyinini oʻtkazdi – birinchi oʻyinda Klaas dubl qayd etib, OFK darvozasiga ikki marta zarba yoʻlladi. 23-avgust kuni Ispaniyaning „Sabadell“ klubi bilan „Olimpiya“ stadionida oʻtkazilgan oʻrtoqlik uchrashuvida gol urgandi. Chempionatning toʻrtinchi turida Bakkerning ikkita goli „Ayaks“ga SNEK klubini magʻlub etishga yordam berdi, bu uchrashuv uning chempionatdagi debyuti edi. Birinchi mavsumda Klaas chempionatda 29ta oʻyin oʻtkazib, 11ta gol urdi. Mavsum yakunida „Ayaks“ oʻz guruhida birinchi oʻrinni egalladi va chempionat turnirida muvaffaqiyatsizlikka uchrab, birorta ham gʻalaba qozonolmay, toʻrtinchi oʻrinni egalladi. 1952—1953-yilgi mavsum boshida u bir oy golsiz serialarni oʻtkazdi. 1952-yilning oktyabrida yarim himoyaga oʻtkazildi. 1953-yilning yanvarida u yana hujumga qaytdi va Rinus Mishels oʻrniga oʻzining sobiq jamoasi De Voleykkersga qarshi markaziy hujumchi sifatida oʻynadi va birinchi boʻlimda Bakker mavsumdagi ilk golini urdi. Uchrashuv „Ayaks“ning 2:3 hisobidagi gʻalabasi bilan yakunlandi. Umuman olganda, Bakker joriy mavsum chempionatning 24ta uchrashuvida ikkita gol urdi. 1955-yil noyabr oyida Utrextning DOS jamoasi bilan Niderlandiya chempionatida oltita gol urdi. " De Mer " uy stadionida amsterdamliklar 6:3 hisobida gʻalaba qozonishdi. Bakkerning yutugʻini keyinchalik „Ayaks“ning bir qancha oʻyinchilari, yaʼni Yoxan Kroyff, Marko van Basten, Luis Suares va Arkadiush Miliklar ham takrorlagan. 1957-yil 30-may kuni Klaas klubdagi soʻnggi oʻyinini NOADga qarshi oʻtkazdi. 31 yoshli futbolchi maydonda 45 daqiqa oʻynadi, shundan soʻng uning oʻrniga debyutant Guus van Xem maydonga tushdi. Uchrashuv amsterdamliklar sardori Van Deyk uchun ham xayrlashuvga aylandi. Olti mavsum davomida Bakker „Ayaks“ uchun 178ta oʻyin oʻtkazdi va 46ta gol urdi – soʻnggi mavsumida u jamoa bilan Gollandiya chempionligini qoʻlga kiritdi. 1987-yil sentabrida u Lou Bartels oʻrniga „Ayaks“da gʻaznachi lavozimini egalladi. Shahsiy hayoti. Klaas 1926-yil aprelda Amsterdamda tugʻilgan. Otasi – Rulof Bakker, Nivendamalik, onasi – Albertier Bakker, Landsmeerda tugʻilgan. Ota-onalar 1924-yil iyul oyida Landsmeerda turmush qurishdi. Nikohdan oʻtgan paytida otasi taksi haydovchisi boʻlib ishlagan . Klaasdan tashqari oilada yana ikkita oʻgʻil bor edi: Rulof va Frederik Lukas. U yigirma yetti yoshida oila qurdi – uning rafiqasi Amsterdamlik 23 yoshli Alte Karolina (Ali) Schetters edi. Ularning nikohi 1953-yil 7-noyabrda qayd etilgan. U 2016-yil 3-yanvarda Amstelveenda 89 yoshida vafot etdi.